Valsts aģentūras „Tautas mākslas centrs” 
Folkloras skola

2004.gada rudenī valsts aģentūras „Tautas mākslas centrs” Folkloras skolā tiek organizēta jaunas grupas uzņemšana. Folkloras skola darbojas no 1992.gada. �ogad jauna grupa tiek organizēta astoto reizi. Skolā papildināt zināšanas un smelties ierosmi jaunām idejām nāk tie, kas savu radošo darbību velta latviešu tradicionālās kultūras saglabāšanai, kopšanai un popularizēšanai. Skolas idejas autors un organizētājs ir valsts aģentūras „Tautas mākslas centrs” vecākais folkloras speciālists Andris Kapusts.
		
Būt par Folkloras skolas audzēkņiem tiek aicināti topošie un arī esošie folkloras un etnogrāfisko  ansambļu vadītāji, kā arī izglītības, kultūras, sabiedrisko attiecību, plašsaziņas līdzekļu darbinieki. Lai iestātos Folkloras skolā īpašas priekšzināšanas nav nepieciešamas. 

Folkloras skola ir divgadīga, ar trīs mācību sesijām katrā gadā. Vienas sesijas ilgums ir piecas dienas – no pirmdienas līdz piektdienai. Kopējā skolas programma ir 180 mācību stundas. Folkloras skolas audzēkņi mācību laikā piedalās gan praktiskajās, gan teorētiskajās nodarbībās. Saskaņā ar LR Izglītības ministrijas izsniegto licenzi mācību noslēgumā audzēkņi saņem valsts aģentūras „Tautas mākslas centrs” sertifikātu.

Skolas mācību maksa ir LVL 90,00 par vienu gadu. Samaksu var veikt pa sesijām – viena sesija 
LVL 30.00. Maksāt var ar pārskaitījumu vai skaidrā naudā.

Folkloras skolā lekcijas lasa: 
- Tautas mūzika un etnogrāfiska dziedāšana - Valdis Muktupāvels, Mārtiņš Boiko, Sergejs Oļonkins, Andris Kapusts; 
- Tautas dejas - Jānis Purviņš, Ernests Spīčs, Valdis Putniņš; 
- Svētki, godi, rituāli - Helmī Stalte, Andris Kapusts un citi kopu vadītāji;
- Tautas tērpi - Ilze Ziņģīte; 
- Arheoloģija - Juris Urtāns; 
- Dainu filosofija un ētika - Māra Mellēna, Skaidrīte Lasmane; 
- Vēsture un antropoloģija - Raisa Deņisova;
- Mītoloģija un pasaules reliģijas – Agita Misāne;  
kā arī daudzi citi Latvijā pazīstami tradicionālās kultūras nozares speciālisti.
Skolas darbā ar īpašām programmām piedalās arī lektori no Lietuvas, Igaunijas, Somijas un Krievijas.

			Folkloras skolas sesijas:
I sesija,	22.11. - 26.11. 2004.	
II sesija,	17.01. - 21. 01. 2005.	
III sesija,	21.03. – 25. 03. 2005.	
IV sesija,	21.11. – 25.11. 2005.	
V sesija,	01. 2006.	
VI sesija	03. 2006.	

Folkloras skolas nodarbības notiek Valsts tautas mākslas centrā, Rīgā, Pils laukumā 4, 3. stāva zālē.
Pieteikšanās uz Folkloras skolu notiek valsts aģentūrā „Tautas mākslas centrs” līdz 5.novembrim, tel.7228985; 7322234; e-mail – folklora@tmc.gov.lv